Diari Oficial de la Generalitat Valenciana


Sumari del DOGV 4124, del 09-11-2001 (2001/10252)

RESOLUCIÓ de 29 de octubre de 2001, del secretari general de la Presidència de la Generalitat Valenciana, per la qual es prorroguen 25 beques per a la realització de pràctiques professionals de periodisme i audiovisuals.
----------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4124

Data del DOGV
:   09-11-2001

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2001/10633


Organisme emissor
:   Presidència de la Generalitat

Tipus de document
:   Resolució

RESOLUCIÓ de 29 de octubre de 2001, del secretari general de la Presidència de la Generalitat Valenciana, per la qual es prorroguen 25 beques per a la realització de pràctiques professionals de periodisme i audiovisuals. [2001/10900]
  
Vist que per Ordre de 9 de gener de 2001, de la consellera del Portaveu del Govern Valencià (publicada en el DOGV número 3.916, de 12 de gener de 2001), es convoquen 25 beques per a la realització de pràctiques professionals de periodisme i audiovisuals i se'n van aprovar les bases per a la concessió.
  
Vist que les beques esmentades es van adjudicar per Resolució de 27 de març de 2001, del secretari general de la Presidència de la Generalitat (publicada en el DOGV número 3.972, de 3 d'abril de 2001), i es va iniciar el període d'aprofitament l'1 d'abril de 2001 que finalitzarà el 31 de desembre del mateix any, segons que preveu la base 3ª de la convocatòria.
  
Vist que perquè no es produïsca una interrupció entre els períodes d'aprofitament de les convocatòries de beques corresponents als exercicis 2001 i 2002 i, atès que la Conselleria del Portaveu del Govern Valencià necessita comptar a diari amb els serveis desenvolupats pel personal becat, és procedent la pròrroga del període d'aprofitament de 2001 durant el primer trimestre de 2002, mentre que es produïsca l'adjudicació de la convocatòria de beques del proper exercici.
  
Atès el que disposa l'article 3, apartat c), del Decret 13/1999, de 30 de juliol, del president de la Generalitat Valenciana, pel qual es deleguen competències entre altres en el secretari general de la Presidència, i segons que estableix el Decret 108/1992, de 6 de juliol, del Govern Valencià, pel qual es regula la concessió de les beques.
  
Atès el que estableix el Decret 109/2000, de 18 de juliol, del Govern Valencià, pel qual s'aprova el Reglament Orgànic i Funcional de la Presidència de la Generalitat Valenciana i el de la Conselleria del Portaveu del Govern.
  
Atès el que estableix l'Ordre de 24 de juliol de 2000, de la Conselleria del Portaveu del Govern, per la qual es deleguen determinades atribucions en el secretari general de la Presidència, resolc:
  
Primer
  
Prorrogar el període d'aprofitament de les beques de la convocatòria de 2001 fins que es produïsca la incorporació dels becaris corresponents a la convocatòria de 2002, sent el termini màxim de pròrroga de 3 mesos, per un import de set milions dues-centes trenta-sis mil set-centes cinquanta pessetes (7.236.750 PTA), que queda condicionada a l'existència efectiva de consignació pressupostària suficient a càrrec dels crèdits de la línia TO592000 de l'aplicació pressupostària 05.03173.20 del pressupost de la Generalitat Valenciana per a l'any 2002.
  
Contra aquesta resolució, que posa fi a la via administrativa, es podrà interposar potestativament recurs de reposició davant el mateix òrgan que ha dictat l'acte, en el termini d'un mes comptador des de l'endemà de la notificació, de conformitat amb el que preveuen els articles 116 i 117 de la Llei 30/1992, de 26 de novembre, del Règim Jurídic de les Administracions Públiques i del Procediment Administratiu Comú, en la redacció donada per la Llei 4/1999, de 13 de gener, o bé recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptadors des de l'endemà de la notificació, de conformitat amb el que estableixen els articles 10 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa.
  
Tot això sense perjudici que s'utilitze qualsevol altra via que es considere oportuna.